Traditsioonilise kriisi puhul on olukord lihtne - lahendamisega tegeletakse samades kanalites, kus kriis tekkis. Kui kriis on läbi, siis peatatakse ka tegevused - kuni uue kriisini. Kuidas aga käituda olukorras, kus kriis lahvatab ainult ühes sotsiaalvõrgus? Kui tõenäoline on, et kriis ei levi näiteks Facebookist Twitterisse, sealt mõnda blogisse ja seejärel ka traditsioonilisse meediasse? Kuna kõik kanalid on omavahel väga lähedalt seotud, võib 99% juhtudest olla kindel, et negatiivne info ei püsi ühe  kanali piires ja "lekib" kõikidesse võrgustikesse, kus on sihtrühmad. Seepärast tuleks võrdset tähelepanu pöörata kõikidele prioriteetsetele kanalitele. Kiire reageerimise tagab pidev monitooring ja selle analüüsimine.